**Pályázat rendezvényszervező asszisztens tisztség betöltésére**

Az ELTE BGGyK HÖK Elnöke pályázatot ír ki

az ELTE BGGyK HÖK asszisztens tisztség betöltésére.

**A rendezvényszervező asszisztens feladata az ELTE BGGyK HÖK Alapszabálya alapján:**

**32.§ Rendezvényszervező asszisztens**

(1) Segíti munkájában a Rendezvényszervező Bizottság Elnökét

(2) Amennyiben a bizottsági elnök nem tud részt venni a rendezvényen, képviseli az Önkormányzatot.

(3) Állandó tagja a Kommunikációs Bizottságnak és a Rendezvényszervező Bizottságnak.

(4) Beszámolási kötelezettsége van a Rendezvényszervező Bizottsági elnök felé.

(5) Az elnökségi ülések állandó meghívottja.

(6) A Rendezvényszervező Bizottsági Elnök távollétében, az üléseken szavazati joggal rendelkezik.

(7) Kari rendezvények lebonyolításában és szervezésében vesz részt.

(8) Kapcsolatot tart a Budapesti Egyetemek Atlétikai Clubjával (továbbiakban: BEAC).

**A pályázás menete:**

A rendezvényszervező referens tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) jelölt programját.

A pályázatot elektronikus formában az eb@barczihok.elte.hu és az elnok@barczihok.elte.hu email címen kell benyújtani.

**Pályázási időszak: 2021. 11. 21-től-2021. 11. 28-ig**

A beérkező pályázatokról a Küldöttgyűlés dönt.

Budapest, 2021. 11. 21.

Horváth Sára Tekla s.k.

ELTE BGGyK HÖK

Elnök